als_Latn dik_Latn sag_Latn
Lulzim Basha pranon se gabimet e tij e çuan Partinë Demokratike në disfatë në zgjedhjet e 25 Qershorit. Por thotë se ato ishin vetëm politike dhe se pas asnjë veprimi të tij nuk ka pasur interesa personale.
“Marr përgjegjësitë e mia dhe pranoj përgjegjësitë e mia në këtë proces. Gabimet e mia janë të gjitha politike, sepse prej minutës së parë asgjë se kam bërë për veten time, për pushtetin tim, apo për karriken time, por gjithcka e kam vënë në funksion të Partisë Demokratike dhe demokratëve të thjeshtë”.
Veç përgjegjësive të tij, kryetari i vetëngrirë e justifikoi humbjen para demokratëve të Lezhës, Kurbinit, Mirditës, Krujës e Fushë-Krujës, duke thënë se zgjedhjet u blenë përpara 25 Qershorit.
“E nisëm këtë betejë me qëllim garantimin e zgjedhjeve të lira, të lira nga droga, të lira nga krimi, të lira nga korrupsioni që i mori shpirtin shqiptarëve në cdo nivel. Milionat ishin derdhur tashmë. Qindra mijëra votues ishin kapur jo prej një jave, por prej muajsh të tërë”.
Në të njëjtat qytete bëri fushatë edhe rivali i tij, Eduard Selami, i cili premtoi se platforma e tij do të rikthejë vlerat në Partinë Demokratike.
Tv Klan
als_Latn als_Latn als_Latn als_Latn als_Latn jav_Latn